Joan Hackett

Joan Ann Hackett (* 1. März 1934 in New York City, USA; † 8. Oktober 1983 in Encino, Kalifornien) weer en US-amerikaansche Schauspelersche.

 Leven 
Hackett weer in New York City boren, se is vun irisch-italieensch Afkunft. Ehr Afstammen na is se röömsch-kathoolsch optogen worrn un is op kathoolsch föhrte Scholen gahn.

As Schauspelersche hett se 1959 anfungen as Gail Prentiss in de Feernsehreeg Young Doctor Malone. Se hett ok Theater speelt un kreeg 1961 den Obie Award für ehr Speel op de Bühn.

1962 harr se de Hööftrull in de Episood A Piano in the House ut de Feernsehreeg Twighlight Zone. En wietere Hööftrull harr se 1966 in The Group vun Sidney Lumet blangen Candice Bergen, Larry Hagman, Richard Mulligan un Joanna Pettet. Twüschendör hett se Gastrullen in tallriek Serien hatt. To ehr bekanntesten Rullen tellt de Catherine Allen in den Western Will Penny vun 1968 an die Siet vun Charlton Heston. 1969 weer se in de Western-Kummedie Support Your Local Sheriff to sehn. Dorna hett se vör allen in Feernsehfilmen un -serien mitarbeit.

För ehr Rull in Only When I Laugh, de een vun ehr letzten Filmen wesen is, is se 1982 mit Nomineeren för Filmpriesen ehrt.

Hackett weer vun 1967 bit 1973 mit den Schauspeler Richard Mulligan verheiraadt. 1983 is bi ehr Eierstockkrebs faststellt worrn. En poor Weken later is se in’t Krankenhuus vun Encino doodbleven.

 Filmografie (Utwahl) 
 Johr Titel Synchroonsnacker 1961-62 The Defenders, Feernsehreegdt.: Preston & Preston   1962 Rebecca, Feernsehfilm    1966 The Groupdt.: Die Clique   1968 Will Pennydt.: Der Verwegene Renate Danz 1968 Assigment to Killdt.: Sein gefährlichster Auftrag Dinah Hinz-Weiss 1969 Support Your Local Sheriff!dt.: Auch ein Sheriff braucht mal Hilfe Sabine Eggerth 1970 The Young Country, Feernsehfilm   1970 How Awful About Allan, Feernsehfilm   1970 The Other Man, Feernsehfilm   1973 The Last of Sheiladt.: Sheila Margot Leonard 1974 Reflections of Murder, Feernsehfilm   1974 The Terminal Mandt.: Der Killer im Kopf Eva Kryll (Synchro 1992) 1976 Treasure of Matecumbedt.: Der Goldschatz der Matecumbe   1977 Dead of Night, Feernsehfilmdt.: Mit der Nacht kommt der Tod   1977 The Possessed, Feernsehfilmdt.: Besessen   1980 The Long Days of Summer, Feernsehfilm dt.: In den langen Sommertagen   1980 One Trick Pony   1981 Only When I Laughdt.: Mrs. Hines & Tochter   1982 The Long Summer of George Adamsdt.: Der lange Sommer des George Adams   1982 The Escape Artistdt.: Der große Zauber  

 Utteken 
Joan Hackett hett mit ehr Schauspeelkunst övertügen künnt. Se weer fief mol för Filmpriesen nomineert – ünner annern ok för den Oscar – un hett ok en Theaterpries winnen künnen. Uttekent worrn is se mit:
 1961: den Obie Award för beste schauspelerisch Leistung in dat Theaterstück Call Me by My Rigthful Name:
 1982: den Golden Globe as Beste Nevendorstellersche in Only When I Laugh

 Weblenken 

 Biografie vun Joan Hackett (eng.)

Kategorie:Fru
Kategorie:Börger von de USA
Kategorie:Schauspeler
Kategorie:Engelsch
Kategorie:Boren 1934
Kategorie:Storven 1983